ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୧୧ଟି ୱେବିନାର ମାଧ୍ୟମରେ ବଜେଟ୍ ଘୋଷଣା ପାଇଁ ଭବିଷ୍ୟତ ମାର୍ଗ ଉପରେ ଆଲୋଚନା ଓ ମାନସ ମନ୍ଥନର ନେତୃତ୍ବ ନେଲେ ପ୍ରଧାନମନ୍ତ୍ରୀ
୧୧ଟି ବଜେଟ୍ ସଂକ୍ରାନ୍ତ ୱେବିନାରରେ ଅଂଶଗ୍ରହଣ କଲେ ପ୍ରଧାନମନ୍ତ୍ରୀ
ଏସବୁ ୱେବିନାରରେ ଭାଗ ନେଲେ ୪୦ ହଜାରରୁ ଅଧିକ ଅଂଶୀଦାର
ଉଦ୍ୟମୀ, ଏମଏସଏମଇ, ରପ୍ତାନିକାରୀ, ବିଶ୍ୱ ନିବେଶକ, ଷ୍ଟାର୍ଟଅପ୍ସ ଆଦିଙ୍କ ସମେତ କେନ୍ଦ୍ର ଓ ରାଜ୍ୟ ସରକାରଙ୍କ ପ୍ରତିନିଧି ମଧ୍ୟ ୱେବିନାରରେ ଅଂଶଗ୍ରହଣ କଲେ
ବଜେଟକୁ ପ୍ରଭାବୀ ଢଙ୍ଗରେ କାର୍ଯ୍ୟକାରୀ କରିବା ପାଇଁ ଅତ୍ୟନ୍ତ ଫଳପ୍ରଦ ପରାମର୍ଶ ଓ ମତାମତ ଗ୍ରହଣ କଲେ ସରକାର
ଏସବୁ ୱେବିନାର ଅଂଶୀଦାରମାନଙ୍କ ମଧ୍ୟରେ ମାଲିକାନା ଭାବନା ଏବଂ ସମୟବଦ୍ଧ କାର୍ଯ୍ୟକାରିତା ସୁନିଶ୍ଚିତ କରିବାରେ ସହାୟକ ହେଲା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଡିଆଇପିଏଏମର ଘୋଷଣା ସଂକ୍ରାନ୍ତ ବଜେଟ୍ ଆଲୋଚନା ପାଇଁ ଆୟୋଜିତ ୱେବିନାରରେ ଉଦବୋଧନ ଦେଇଛନ୍ତି । ଏହାକୁ ମିଶାଇ ପ୍ରଧାନମନ୍ତ୍ରୀ ୧୧ଟି ବଜେଟ୍ ସଂକ୍ରାନ୍ତ ୱେବିନାରକୁ ସମ୍ବୋଧିତ କରିସାରିଛନ୍ତି । ଉଚ୍ଚ ଶିକ୍ଷା, ଗ୍ରାମୀଣ ବିକାଶ, କୃଷି, ପ୍ରତିରକ୍ଷା, ସ୍ୱାସ୍ଥ୍ୟ, ଡିପିଆଇଆଇଟି, ପିଏସଏ, ଏମଏନଆରଇ, ଡିଇଏ ଏବଂ ଡିଆଇପିଏଏମ ମନ୍ତ୍ରଣାଳୟ/ବିଭାଗ ସହ ଜଡ଼ିତ ବଜେଟ୍ ୱେବିନାରରେ ଅଂଶଗ୍ରହଣ କରିଛନ୍ତି । ଦେଶର ଆର୍ଥିକ ଅଭିବୃଦ୍ଧି ଏବଂ ଆମ ଜନସାଧାରଣଙ୍କ କଲ୍ୟାଣ ନିମନ୍ତେ କେନ୍ଦ୍ର ବଜେଟ୍ -୨୦୨୨ରେ ଅନେକଗୁଡ଼ିଏ ଘୋଷଣା କରାଯାଇଛି । ବଜେଟର ଗତିଶୀଳତାକୁ ବଜାୟ ରଖିବା ସହିତ ଏହାର କାର୍ଯ୍ୟକାରିତାରେ ସମସ୍ତ ଅଂଶୀଦାରମାନଙ୍କ ମଧ୍ୟରେ ଏକ ମାଲିକାନା ଭାବନା ସୃଷ୍ଟି କରିବା ଉଦ୍ଦେଶ୍ୟରେ ଏସବୁ ୱେବିନାର ଆୟୋଜନ କରାଯାଇଥିଲା । ସ୍ମାର୍ଟ କୃଷି, ପିଏମ ଗତିଶକ୍ତି, ପ୍ରତିରକ୍ଷା କ୍ଷେତ୍ରରେ ଆତ୍ମନିର୍ଭରଶୀଳତା, ଡିଜିଟାଲ ଶିକ୍ଷା ଏବଂ ପ୍ରଗତିଶୀଳ କୌଶଳ ବିକାଶ, ସମାବେଶୀ ଏବଂ ସମାନତାପୂର୍ଣ୍ଣ ସ୍ୱାସ୍ଥ୍ୟସେବା, ମେକ୍ ଇନ୍ ଇଣ୍ଡିଆ ଏବଂ ଆକାଂକ୍ଷୀ ଅର୍ଥବ୍ୟବସ୍ଥା ପାଇଁ ପାଣ୍ଠି ଯୋଗାଣ ଆଦି ବିବିଧ କ୍ଷେତ୍ରର ବିଷୟବସ୍ତୁ ଉପରେ ଏସବୁ ୱେବିନାର ଆୟୋଜନ କରାଯାଇଥିଲା।
ଏସବୁ ୱେବିନାର ଆୟୋଜନ କରିବାର ମୂଳ ଉଦ୍ଦେଶ୍ୟ ହେଉଛି ବଜେଟ୍ ପାଇଁ ପ୍ରମୁଖ ଅଂଶୀଦାରମାନଙ୍କ ମଧ୍ୟରେ ଏକ ମାଲିକାନା ଭାବନା ସୃଷ୍ଟି କରିବା। ଏପରି ପଦକ୍ଷେପ ବିଭିନ୍ନ ମନ୍ତ୍ରଣାଳୟ ଏବଂ ବିଭାଗକୁ ନୂଆ ଆର୍ଥିକ ବର୍ଷ ଆରମ୍ଭ ହେବା କ୍ଷଣି କାର୍ଯ୍ୟ ଆରମ୍ଭ କରିବା ଏବଂ ବଜେଟ୍ର ସମୟବଦ୍ଧ କାର୍ଯ୍ୟକାରିତା କ୍ଷେତ୍ରରେ ସହାୟକ ହେବ । ବିଭିନ୍ନ ଅଂଶୀଦାରମାନଙ୍କ ସହିତ ଆଲୋଚନା କରାଯିବା ଦ୍ବାରା ସେମାନଙ୍କ ବାସ୍ତବ/ବିଶ୍ୱସ୍ତରୀୟ ବିଶେଷଜ୍ଞତା ଏବଂ ଅଭିଜ୍ଞତାକୁ ବିନିଯୋଗ କରିବା ତଥା ଅଭାବ ଅସୁବିଧାକୁ ଚିହ୍ନଟ କରିବାରେ ସହାୟକ ହେବ । ଫେବୃଆରୀ ପହିଲାରେ ବଜେଟ୍ ଉପସ୍ଥାପନ କରାଯିବା ଏବଂ ଏପରି ୱେବିନାର ଆଲୋଚନା କରାଯିବା ଦ୍ଵାରା ରାଜ୍ୟ ସରକାରମାନଙ୍କୁ ସେମାନଙ୍କର ବଜେଟ ପାଇଁ ପ୍ରାଥମିକତା ନିର୍ଦ୍ଧାରଣ ଏବଂ ଯୋଜନା ପ୍ରସ୍ତୁତ କରିବାରେ ସହାୟକ ହେବ ।
ଏସବୁ ୱେବିନାରରେ ଉଦ୍ୟମୀ, ଏମଏସଏମଇ, ରପ୍ତାନିକାରୀ, ବିଶ୍ୱ ନିବେଶକ, ଷ୍ଟାର୍ଟଅପ୍ସ ଜଗତର ଯୁବବର୍ଗ ପ୍ରମୁଖଙ୍କ ସମେତ କେନ୍ଦ୍ର ଓ ରାଜ୍ୟ ସରକାରଙ୍କ ପ୍ରତିନିଧି ମଧ୍ୟ ଅଂଶଗ୍ରହଣ କରିଥିଲେ । ପ୍ରତ୍ୟେକ ୱେବିନାରରେ ବିସ୍ତୃତ ପାନେଲ ଆଲୋଚନା ଏବଂ ବିଷୟବସ୍ତୁ ଆଧାରିତ ଅଧିବେଶନ ଆୟୋଜନ କରାଯାଇଥିଲା। ଏସବୁ ୱେବିନାର ସମୟରେ ସରକାର ସଂଖ୍ୟାଧିକ ମୂଲ୍ୟବାନ ପରାମର୍ଶ ଗ୍ରହଣ କରିଛନ୍ତି, ଯାହାକି ବଜେଟ୍ ଘୋଷଣାକୁ ପ୍ରଭାବୀ ଢଙ୍ଗରେ କାର୍ଯ୍ୟକାରୀ କରିବାରେ ସହାୟକ ହୋଇପାରିବ ।
ସଂସ୍କୃତି ମନ୍ତ୍ରଣାଳୟ
ଗାନ୍ଧୀ ସ୍ମୃତିପୀଠରେ ପ୍ରାର୍ଥନା ସଭାରେ ଯୋଗଦେଲେ ପ୍ରଧାନମନ୍ତ୍ରୀ
ଆଜି ନୂଆଦିଲ୍ଲୀଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାତ୍ମା ଗାନ୍ଧୀଙ୍କ ଜନ୍ମ ବାର୍ଷିକୀ ଅବସରରେ ଆୟୋଜିତ ପ୍ରାର୍ଥନା ସଭାରେ ଯୋଗଦେବା ସହିତ ଗାନ୍ଧୀସ୍ମୃତି ପୀଠଠାରେ ଶ୍ରଦ୍ଧାଞ୍ଜଳି ଅର୍ପଣ କରିଥିଲେ ।
ରେଳ ମନ୍ତ୍ରଣାଳୟ
ରେଳ ଦୁର୍ଘଟଣା ଓ ଅପ୍ରତ୍ୟାଶିତ ଘଟଣାରେ ମୃତ ଓ ଆହତ ଯାତ୍ରୀଙ୍କ ନିକଟ ସମ୍ପର୍କୀୟଙ୍କୁ ପ୍ରଦାନ କରାଯାଉଥିବା ଅନୁକମ୍ପାମୂଳକ ସହାୟତା ରାଶିକୁ ସଂଶୋଧନ କରିଛନ୍ତି ରେଳ ମନ୍ତ୍ରଣାଳୟ
ପ୍ରାରମ୍ଭିକ ଖର୍ଚ୍ଚ ତୁଲାଇବା ପାଇଁ ତୁରନ୍ତ ରିଲିଫ ଭାବରେ ସର୍ବାଧିକ ୫୦,୦୦୦/- ଟଙ୍କା ପର୍ଯ୍ୟନ୍ତ ନଗଦ ପ୍ରଦାନ କରାଯିବ
ରେଳ ଦୁର୍ଘଟଣା ଏବଂ ଅପ୍ରତ୍ୟାଶିତ ଘଟଣାରେ ମୃତ ଓ ଆହତ ଯାତ୍ରୀଙ୍କ ଲାଗି ପ୍ରଦାନ କରାଯାଉଥିବା ଅନୁକମ୍ପାରାଶି ରାଶିକୁ ରେଳ ଆଇନ, ୧୯୮୯ର ଧାରା ୧୨୪ ଏବଂ ୧୨୪-ଏ ସହିତ ଧାରା ୧୨୩ ଅନୁଯାୟୀ ଏବଂ ମାନବୀୟ ଲେଭେଲ କ୍ରସିଂ ଗେଟ୍ ଦୁର୍ଘଟଣାରେ ରେଳବାଇର ପ୍ରାଥମିକ ଦାୟିତ୍ୱ ଯୋଗୁଁ ଦୁର୍ଘଟଣାର ସମ୍ମୁଖୀନ ହୋଇଥିବା ଉପଭୋକ୍ତାଙ୍କୁ ପ୍ରଦାନ କରାଯାଉଥିବା ଅନୁକମ୍ପା ରାଶି ସଂଶୋଧନ କରିବାକୁ ରେଳ ମନ୍ତ୍ରଣାଳୟ ନିଷ୍ପତ୍ତି ନେଇଛି। ସଂଶୋଧିତ ଦର ଏବଂ ସଂକଳିତ ନିର୍ଦ୍ଦେଶାବଳୀ ନିମ୍ନଲିଖିତ ଅଟେ:
ରେଳ ଦୁର୍ଘଟଣା, ଅପ୍ରୀତିକର ଘଟଣା ଏବଂ ମାନବୀୟ ଲେଭେଲ କ୍ରସିଂ ଗେଟ୍ ଦୁର୍ଘଟଣା ପାଇଁ ଅନୁକମ୍ପା ରାଶି
ଗୁରୁତର ଆହତ ଯାତ୍ରୀଙ୍କୁ ୩୦ ଦିନରୁ ଅଧିକ ଡାକ୍ତରଖାନାରେ ଭର୍ତ୍ତି କଲେ ଅତିରିକ୍ତ ଅନୁକମ୍ପାମୂଳକ ସହାୟତା
ଏହି ଅନୁକମ୍ପା ରାଶି କେବଳ ରେଳ ଦୁର୍ଘଟଣା କିମ୍ବା ଅପ୍ରତ୍ୟାଶିତ ଘଟଣାରେ ଗୁରୁତର ଆହତ ହୋଇଥିବା ଯାତ୍ରୀଙ୍କ ପାଇଁ ହେବ, ଯାହା ରେଳବାଇ ଅଧିନିୟମ, ୧୯୮୯ର ଧାରା ୧୨୪/୧୨୪-ଏ ସହିତ ଧାରା ୧୨୩ ଅନୁଯାୟୀ ବ୍ୟାଖ୍ୟା କରାଯାଇଛି।
ଅବଶିଷ୍ଟ ୧୧ ମାସ ପର୍ଯ୍ୟନ୍ତ ଅନୁକମ୍ପାମୂଳକ ଅର୍ଥ ପ୍ରଦାନ ଉଦ୍ଦେଶ୍ୟରେ ୩୦ ଦିନରୁ ଅଧିକ ସମୟ ପାଇଁ ଇନ୍ ଡୋର ରୋଗୀ ଭାବରେ ଚିକିତ୍ସା ପାଇଁ ରେଳବାଇ ଡାକ୍ତରଙ୍କ ଦ୍ଵାରା ପ୍ରମାଣିତ ହେବା ଆବଶ୍ୟକ । ଯଦି ଆହତମାନେ ରେଲୱେ ହସ୍ପିଟାଲ ବ୍ୟତୀତ ଅନ୍ୟ ସ୍ଥାନରେ ଚିକିତ୍ସିତ ହେଉଛନ୍ତି, ତେବେ ଚିକିତ୍ସା ରେଳବାଇ ଡାକ୍ତରଙ୍କ ଦ୍ୱାରା ପ୍ରମାଣିତ ହେବା ଆବଶ୍ୟକ ।
ପ୍ରାରମ୍ଭିକ ଖର୍ଚ୍ଚ ତୁଲାଇବା ପାଇଁ ତୁରନ୍ତ ରିଲିଫ ଭାବରେ ସର୍ବାଧିକ ୫୦,୦୦୦/- ଟଙ୍କା ପର୍ଯ୍ୟନ୍ତ ନଗଦ ପ୍ରଦାନ କରାଯିବ । ଅବଶିଷ୍ଟ ଟଙ୍କା ଆକାଉଣ୍ଟ ପେଇ ଚେକ୍ / ଆରଟିଜିଏସ / ଏନଇଏଫଟି / ଅନ୍ୟ କୌଣସି ଅନଲାଇନ ପେମେଣ୍ଟ ମୋଡ ଦ୍ୱାରା ପ୍ରଦାନ କରାଯିବ । ରେଳବାଇ ଉପଯୁକ୍ତ ମନେ ହେଲେ ଆକାଉଣ୍ଟ ପେଇ ଚେକ୍ /ଆରଟିଜିଏସ / ଏନଇଏଫଟି / ଅନ୍ୟ କୌଣସି ଅନଲାଇନ ଦେୟ ମାଧ୍ୟମରେ ଅନୁକମ୍ପା/ ବର୍ଦ୍ଧିତ ଅନୁକମ୍ପାର ସମ୍ପୂର୍ଣ୍ଣ ରାଶି ପ୍ରଦାନ କରିପାରିବ ।
ମାନବବିହୀନ ଲେଭେଲ କ୍ରସିଂରେ ସଡ଼କ ବ୍ୟବହାରକାରୀ, ଅନୁପ୍ରବେଶକାରୀ, ଓଏଚ୍ଇ  ଦ୍ୱାରା ବିଦ୍ୟୁତ୍ ଆଘାତପ୍ରାପ୍ତ ବ୍ୟକ୍ତିଙ୍କୁ ଦୁର୍ଘଟଣା ଘଟିଲେ କୌଣସି ଅନୁକମ୍ପାମୂଳକ ସହାୟତା ପ୍ରଦାନ କରାଯିବ ନାହିଁ। ଟ୍ରେନ୍ ଦୁର୍ଘଟଣା ଏବଂ ଅପ୍ରୀତିକର ଘଟଣା ଘଟିଲେ ଅନୁକମ୍ପା ରାଶି କ୍ଷତିପୂରଣ ପାଇଁ ଚୂଡ଼ାନ୍ତ ଦାବି ସମୟରେ ବିଚାରକୁ ନିଆଯିବ ନାହିଁ, ମାନବ ନି୍ୟୋଜିତ ଲେଭେଲ୍ କ୍ରସିଂ ଗେଟ୍ ଦୁର୍ଘଟଣାରେ ରେଳବାଇର ପ୍ରାଥମିକ ଦାୟିତ୍ୱ ଯୋଗୁଁ ଦୁର୍ଘଟଣାର ସମ୍ମୁଖୀନ ହେଉଥିବା ସଡ଼କ ଉପଭୋକ୍ତାଙ୍କୁ ମିଳିଥିବା ଅନୁକମ୍ପାମୂଳକ ରିଲିଫ୍ ରାଶିକୁ କ୍ଷତିପୂରଣ ରାଶି ରେ ଗଣନା କରାଯିବ। ଯଦି ରେଳବାଇ ବିରୋଧରେ ଟର୍ଟସ ଆଇନ ଅନୁଯାୟୀ କାର୍ଯ୍ୟାନୁଷ୍ଠାନ ଗ୍ରହଣ ଯୋଗ୍ୟ ଅଟେ ଏବଂ ପ୍ରକୃତରେ ଅଦାଲତ ଦ୍ୱାରା ଏକ ପୁରସ୍କାର ପ୍ରଦାନ କରାଯାଏ ।
କର୍ତ୍ତବ୍ୟ ସମ୍ପାଦନ କରିବା ସମୟରେ ଚଳନ୍ତା ଟ୍ରେନ୍ ଧକ୍କାରେ ପ୍ରାଣ ହରାଇଥିବା କିମ୍ବା ଆହତ ହୋଇଥିବା ରେଳ କର୍ମଚାରୀଙ୍କୁ ମଧ୍ୟ ଅନୁକମ୍ପାମୂଳକ ଅର୍ଥ ପ୍ରଦାନ କରାଯିବା ଉଚିତ୍, ଉଦାହରଣ ସ୍ୱରୂପ, ଚଳନ୍ତା ଟ୍ରେନ୍ ଧକ୍କାରେ ଟ୍ରାକ୍ ରେ କାମ କରୁଥିବା ଗ୍ୟାଙ୍ଗ୍ ମ୍ୟାନ୍ । ଜେନେରାଲ ମ୍ୟାନେଜରଙ୍କ ଦ୍ୱାରା ମନୋନୀତ ଜଣେ ବରିଷ୍ଠ ସ୍କେଲ ଅଫିସରଙ୍କ ଦ୍ୱାରା ଘଟଣାସ୍ଥଳରେ ଦେୟ ମଞ୍ଜୁର/ବ୍ୟବସ୍ଥା କରାଯିବା ଉଚିତ, ଯେପରିକି ଆହତ ବ୍ୟକ୍ତିଙ୍କ ଚିକିତ୍ସା ଇତ୍ୟାଦି ମାଧ୍ୟମରେ ତୁରନ୍ତ ଆବଶ୍ୟକତା ପରେ ଘଟଣାସ୍ଥଳରେ ଯଥାର୍ଥ ଭାବରେ କରାଯାଇପାରିବ ।
HS
(Visitor Counter : 39
ପ୍ରତିରକ୍ଷା ମନ୍ତ୍ରଣାଳୟ
29 ମାର୍ଚ୍ଚ 2022 ରେ ଆଇଏନଏସ୍ 316 ର କମିଶନିଂ ସମାରୋହ ଆୟୋଜିତ କରାଯାଇଛି
ଭାରତୀୟ ନୌସେନାର ଦ୍ବିତୀୟ ପି-8ଆଇ ଏୟାରକ୍ରାଫ୍ଟ ସ୍କ୍ବାର୍ଡ଼ନ, ଭାରତୀୟ ନୌସେନା ଏୟାର ସ୍କ୍ବାର୍ଡ଼ନ 316 କୁ ଆଜି ଭାରତୀୟ ନୌସେନାରେ ସାମିଲ୍ କରାଯାଇଛି। ଆଜି ଏକ ଆକର୍ଷଣୀୟ ସମାରୋହ ଆଇଏନଏସ୍ ହଁସା, ଗୋଆ ଠାରେ ଆୟୋଜିତ କରାଯାଇଛି। ଭାରତୀୟ ନୌସେନା ପ୍ରମୁଖ ଆଡମିରାଲ୍ ଆର. ହରି କୁମାର ଏହି କାର୍ଯ୍ୟକ୍ରମର ମୁଖ୍ୟ ଅତିଥି ଥିଲେ।
ଉପସ୍ଥିତ ଜନତାଙ୍କୁ ସମ୍ବୋଧିତ କରି ଆଡମିରାଲ୍ ଆର. ହରି କୁମାର କହିଛନ୍ତି ଯେ ଭାରତ ମହାସାଗର କ୍ଷେତ୍ରରେ ଭାରତ, ଏକ ପସନ୍ଦର ସୁରକ୍ଷା ପାର୍ଟନର ଅଟେ, ଯାହା ଏହି କ୍ଷେତ୍ରରେ ପ୍ରଭାବୀ ରଣନୈତିକ ଭୂମିକା ଗ୍ରହଣ କରିବାରେ ଆମର ଦେଶର କ୍ଷମତା ଏବଂ ଏହାର ପରିଚାଳନା ପହଞ୍ଚର ବିସ୍ତାର କରିବାର ଆବଶ୍ୟକତାକୁ ଦର୍ଶାଇଥାଏ। ଭାରତୀୟ ନୌସେନା ଏହି ପ୍ରତିବଦ୍ଧତାର ଅଭିନ୍ନ ଅଙ୍ଗ ଅଟେ ଏବଂ ଏହି ଉଦ୍ଦେଶ୍ୟର ଅନୁପାଳନରେ ଆଇଏନଏଏସ୍ 316 ର କମିଶନିଂ ଭାରତ ମହାସାଗର କ୍ଷେତ୍ରରେ ସମୁଦ୍ର ସୁରକ୍ଷା ଏବଂ ଯାଞ୍ଚକୁ ବଢ଼ାଇବା ଦିଗରେ ଏକ ଗୁରୁତ୍ବପୂର୍ଣ୍ଣ ଉପଲବ୍ଧି ଅଟେ।
ଆଇଏନଏଏସ୍ 316 କୁ ‘କୋଣ୍ଡର୍ସ’ ନାମ ଦିଆଯାଇଛି, ଯାହା ବିଶାଳ ୱିଙ୍ଗ ସହାୟତାରେ ଉଡ଼ୁଥିବା ପୃଥିବୀର ସବୁଠାରୁ ବଡ଼ ୱିଙ୍ଗ ମଧ୍ୟରୁ ଗୋଟିଏ ଅଟେ। ଏହି ସ୍କ୍ବାଡ଼୍ରନର ପ୍ରତୀକ ଚିହ୍ନରେ ସମୁଦ୍ରର ବିଶାଳ ନୀଳ ବିସ୍ତାରରେ ଅନୁସନ୍ଧାନ କରୁଥିବା ଏକ ‘କୋଣ୍ଡୋର’ କୁ ଦର୍ଶାଯାଇଛି। ‘କୋଣ୍ଡର୍ସ’ କୁ ଏକ ଉତ୍କୃଷ୍ଟ ସେନସୋରି କ୍ଷମତା, ଶକ୍ତିଶାଳୀ ଏବଂ ଧାରୁଆ ଟାଲୋନ୍ସ ଏବଂ ବିଶାଳ ୱିଙ୍ଗ ପାଇଁ ଜଣା ଯାଇଥାଏ ଯାହା ବାୟୁସେନାର କ୍ଷମତା ଏବଂ ସ୍କ୍ବାଡ଼୍ରନର ପରିକଳ୍ପିତ ଭୂମିକାର ଏକ ସଙ୍କେତ ଅଟେ।
ଆଇଏନଏଏସ୍ 316 ବୋଇଂ ପି-8ଆଇ ବିମାନର ସଞ୍ଚାଳନ କରିବ, ଏହା ମଲ୍ଟିରୋଲ୍, ଲଙ୍ଗରେଞ୍ଜ ମାରିଟାଇମ୍ ରିକନାଇସାନ୍ସ ଆଣ୍ଟି ସବମେରାଇନ୍ ୱାରଫେୟାର  ବିମାନ ଅଟେ, ଯାହାକୁ ଏୟାର ଟୁ ସିପ୍ ମିସାଇଲ୍ ଏବଂ ଟରପେଡୋସର ବ୍ୟବସ୍ଥାରେ ସମୃଦ୍ଧ କରାଯାଇଛି। ଏହି ‘ଗେମ ଚେଞ୍ଜର’ ବିମାନ ସମୁଦ୍ରର ରକ୍ଷା ଏବଂ ଆକ୍ରମଣ କରିବା, ଇଲେକ୍ଟ୍ରୋନିକ୍ ଯୁଦ୍ଧ ମିଶନ, ଗବେଷଣା ଓ ସୁରକ୍ଷା, ୱିପନ ପ୍ଲାଟଫର୍ମ ପାଇଁ ଲକ୍ଷିତ ଡାଟା ଉପଲବ୍ଧ କରାଇବା, ଭାରତୀୟ ସେନା ଏବଂ ଭାରତୀୟ ବାୟୁ ସେନା ପାଇଁ ମହତ୍ତ୍ବପୂର୍ଣ୍ଣ ରକ୍ଷା ସୂଚନା ପ୍ରଦାନ କରିବା ପାଇଁ ସକ୍ଷମ ବ୍ୟବସ୍ଥା ଅଟେ। ଏହା ବ୍ୟତୀତ ଏହା ଭାରତ ମହା ସାଗର କ୍ଷେତ୍ରରେ ଶତ୍ରୁଙ୍କ ଜାହାଜ ଏବଂ ସବମେରାଇନକୁ ଚିହ୍ନଟ କରିବା ଏବଂ ତାହାକୁ ନିଉଟ୍ରାଲାଇଜ୍ କରିବାରେ ଏକ ଉପଯୁକ୍ତ ପ୍ଲାଟଫର୍ମ ଅଟେ। ଏହି ସ୍କ୍ବାଡ଼୍ରନକୁ ବିଶେଷ ଭାବରେର ଅପ୍ସନ କ୍ଲଜ୍ କଣ୍ଟ୍ରାକ୍ଟ ଅନୁସାରେ କ୍ରୟ କରାଯାଇଥିବା ଚାରିଟି ନୂଆ ପି-8ଆଇ ବିମାନ ପାଇଁ ତଥା ଆଇଓଆର ରେ କୌଣସି ବିପଦକୁ ଦୂର କରିବା, ଚିହ୍ନଟ କରିବା ଏବଂ ନଷ୍ଟ କରିବା ପାଇଁ ନିଯୁକ୍ତ କରାଯାଇଛି। ଏହି ବିମାନ 30 ଡିସେମ୍ବର 2021 ରେ ହଂସାରୁ ପରିଚାଳିତ ହେଉଛି ଏବଂ ଏହା ସ୍କ୍ବାଡ୍ରନ ପୂର୍ଣ୍ଣ ସ୍ପେକଟ୍ରମ ସ୍ତର ଏବଂ ଉପସ୍ତର ନୌସେନା ସଞ୍ଚାଳନ ସହିତ ସମନ୍ବିତ ହୋଇଛି।
ଆଇଏନଏଏସ୍ 316 ର କମାଣ୍ଡର ଅମିତ ମହାପାତ୍ର ସମ୍ଭାଳୁଛନ୍ତି ଯିଏ ଜଣେ ଦକ୍ଷ ବୋଇଂ ପି-81 ପାଇଲଟ୍ ଅଟନ୍ତି, ଯାହାଙ୍କର ବ୍ୟାପକ ପରିଚାଳନା ଅଭିଜ୍ଞତା ରହିଛି। ସେ ଆଇଏଲ୍-38 ଏବଂ ଡୋର୍ଣ୍ଣିୟର 228 ପରି ସମୁଦ୍ରୀ ଏୟାର ପ୍ଲାଟଫର୍ମ ରୁ ଉଡ଼ାଣ କରିଛନ୍ତି ଏବଂ ଆଇଏନଏସ୍ ବରତଙ୍ଗ କୁ ପରିଚାଳନା କରିବା ସହିତ ଆଇଏନଏସ୍ ତର୍କସର କାର୍ଯ୍ୟକାରୀ ଅଧିକାରୀ ଭାବରେ ମଧ୍ୟ କାର୍ଯ୍ୟ କରିଛନ୍ତି
BS
(Visitor Counter : 102
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅରୁଣାଚଳ ରଙ୍ଗ ମହୋତ୍ସବ ଅରୁଣାଚଳ ପ୍ରଦେଶର ସମୃଦ୍ଧ ସାଂସ୍କୃତିକ ଛବିର ଉତ୍ସବ ଏବଂ ଏକ ଭାରତ ଶ୍ରେଷ୍ଠ ଭାରତ ସିଦ୍ଧାନ୍ତର ଅନୁରୂପ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦିଲ୍ଲୀ, ମୁମ୍ବାଇ, କୋଲକାତା ଏବଂ ଗୁଆହାଟୀ ସମେତ ଭାରତର ବିଭିନ୍ନ ସ୍ଥାନରେ ପାଳନ କରାଯାଉଥିବା ଅରୁଣାଚଳ ରଙ୍ଗ ମହୋତ୍ସବକୁ ନେଇ ଖୁସି ବ୍ୟକ୍ତ କରିଛନ୍ତି ।
ଅରୁଣାଚଳ ପ୍ରଦେଶ ମୁଖ୍ୟମନ୍ତ୍ରୀ ଶ୍ରୀ ପେମା ଖାଣ୍ଡୁଙ୍କ ଏକ ଟୁଇଟକୁ ସେୟାର କରି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ଅରୁଣାଚଳ ରଙ୍ଗ ମହୋତ୍ସବ ଏକ କାର୍ଯ୍ୟକ୍ରମଠାରୁ ବେଶ ଅଧିକ । ଏହା ଅରୁଣାଚଳ ପ୍ରଦେଶର ସମୃଦ୍ଧ ସାଂସ୍କୃତିକ ଚିତ୍ରର ଏକ ଉତ୍ସବ । ଏହା ଏକ ଭାରତ, ଶ୍ରେଷ୍ଠ ଭାରତ ସିଦ୍ଧାନ୍ତର ଅନୁରୂପ । ଦିଲ୍ଲୀ, ମୁମ୍ବାଇ, କୋଲକାତା ଏବଂ ଗୁଆହାଟୀ ସମେତ ଭାରତର ବିଭିନ୍ନ ସ୍ଥାନରେ ଏହି ଉତ୍ସବ ଆୟୋଜିତ ହେଉଥିବା ଦେଖି ବେଶ୍ ଖୁସି ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ସେପ୍ଟେମ୍ବର ୨୬ରେ ଜି-୨୦ ବିଶ୍ବବିଦ୍ୟାଳୟ ସମାପନ କାର୍ଯ୍ୟକ୍ରମକୁ କରିବେ ସମ୍ବୋଧନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେପ୍ଟେମ୍ବର ୨୬ ତାରିଖ ଦିନ ନୂଆଦିଲ୍ଲୀର ଭାରତ ମଣ୍ଡପମ ଠାରେ ଅପରାହ୍ନ ୪ଟା ବେଳେ ଜି-୨୦ ବିଶ୍ବବିଦ୍ୟାଳୟର ସମାପନ ସମାରୋହକୁ ସମ୍ବୋଧିତ କରିବେ।
ଜି-୨୦ ଜନଭାଗିଦାରୀ ଆନ୍ଦୋଳନରେ ରେକର୍ଡ ସଂଖ୍ୟକ ପାଞ୍ଚ କୋଟିରୁ ଅଧିକ ଯୁବକ-ଯୁବତୀ ବିଭିନ୍ନ ବିଦ୍ୟାଳୟ, ଉଚ୍ଚଶିକ୍ଷା ଅନୁଷ୍ଠାନ ଓ କୌଶଳ ବିକାଶ ପ୍ରତିଷ୍ଠାନରେ ଅଧ୍ୟାୟରତ ଅଛନ୍ତି। ଜି-୨୦ ବିଶ୍ବବିଦ୍ୟାଳୟ ଭାରତରେ ଜି-୨୦ ଅଧ୍ୟକ୍ଷତା ନେଇ ଯୁବାଗୋଷ୍ଠୀଙ୍କୁ ସଚେତନ କରାଇବା ସହ ଏହାର ବିଭିନ୍ନ କାର୍ଯ୍ୟକ୍ରମରେ ଅଂଶଗ୍ରହଣ କରିବା ଉଦେଶ୍ୟରେ ପଦକ୍ଷେପ ନେଇଥିଲା। ଭାରତ ବ୍ୟାପୀ ଏକ ଲକ୍ଷ ଛାତ୍ରଛାତ୍ରୀ ବିଶ୍ବବିଦ୍ୟାଳୟରୁ ଏହି କାର୍ଯ୍ୟକ୍ରମରେ ଯୋଗ ଦେଇଥିଲେ। ଦେଶ ସ୍ବାଧୀନର ୭୫ ବର୍ଷ ସ୍ମାରକୀ ପାଇଁ ପ୍ରଥମେ ୭୫ଟି ବିଶ୍ବବିଦ୍ୟାଳୟ ପାଇଁ ପ୍ରଥମେ ଯୋଜନା ହୋଇଥିଲେ ମଧ୍ୟ ପରେ ଏହା ୧୦୧କୁ ବୃଦ୍ଧି ପାଇଥିଲା।
ଜି-୨୦ ବିଶ୍ବବିଦ୍ୟାଳୟ ସଂଯୋଗୀକରଣ ପଦକ୍ଷେପ ସ୍ବରୂପ ଅନେକ କାର୍ଯ୍ୟକ୍ରମ ମାନ ଆୟୋଜିତ ହୋଇଥିଲା। ଉଚ୍ଚଶିକ୍ଷା ଅନୁଷ୍ଠାନରୁ ବ୍ୟାପକ ଅଂଶଗ୍ରହଣ ପରିଲକ୍ଷିତ ହୋଇଥିଲା। ପ୍ରଥମେ ଯାହା କେବଳ ବିଶ୍ବବିଦ୍ୟାଳୟ କାର୍ଯ୍ୟକ୍ରମ ଭାବେ ଆରମ୍ଭ ହୋଇଥିଲା, ପରେ ତାହା ବିଦ୍ୟାଳୟ, ମହାବିଦ୍ୟାଳୟକୁ ସମ୍ପ୍ରସାରିତ ହୋଇଥିଲା।
ଜି-୨୦ ବିଶ୍ବବିଦ୍ୟାଳୟ ସଂଯୋଗୀକରଣ ସମାପନ କାର୍ଯ୍ୟକ୍ରମ ସ୍ଥଳୀରେ ପ୍ରାୟ ତିନି ହଜାର ଛାତ୍ରଛାତ୍ରୀ, ଶିକ୍ଷାଦାନକାରୀ ସଦସ୍ୟ ଓ ଅଂଶଗ୍ରହଣକାରୀ ବିଶ୍ବବିଦ୍ୟାଳୟ ଗୁଡ଼ିକର କୁଳପତିଗଣ ଯୋଗ ଦେବେ। ଏହାଛଡ଼ା ଦେଶବ୍ୟାପୀ ବିଦ୍ୟାର୍ଥୀଗଣ କାର୍ଯ୍ୟକ୍ରମରେ ଆଭାସୀ ଜରିଆରେ ଯୋଗଦେବେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଜନ ଧନ ଯୋଜନାକୁ ସଫଳତାର ସହ 6 ବର୍ଷ ପୂର୍ତ୍ତି ଅବସରରେ ଖୁସି ବ୍ୟକ୍ତ କଲେ ପ୍ରଧାନମନ୍ତ୍ରୀ
ଜନ ଧନ ଯୋଜନା ଆରମ୍ଭ ହେବାର 6 ବର୍ଷ ପୂରଣ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଖୁସି ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀ ଜନ ଧନ ଯୋଜନା କୁ ସଫଳ କରିବା ପାଇଁ ଅକ୍ଳାନ୍ତ ପରିଶ୍ରମ କରିଥିବା ସମସ୍ତ ବ୍ୟକ୍ତିଙ୍କୁ ସେ ପ୍ରଶଂସା କରିଛନ୍ତି । ପ୍ରଧାନମନ୍ତ୍ରୀ କହିଛନ୍ତି ଯେ, “ଆଜକୁ 6 ବର୍ଷ ତଳେ ବ୍ୟାଙ୍କ ଖାତା ନଥିବା ଜନସାଧାରଣଙ୍କୁ ବ୍ୟାଙ୍କରେ ଖାତା ଖୋଲିବା ଲକ୍ଷ୍ୟ ରଖି ଏହି ବହୁ ଆକାଂକ୍ଷିତ ପ୍ରଧାନମନ୍ତ୍ରୀ ଜନ ଧନ ଯୋଜନା ଆରମ୍ଭ କରାଯାଇଥିଲା । ଏହି ପଦକ୍ଷେପ ଏକ ପରିବର୍ତ୍ତନର ବାର୍ତ୍ତାବହ ଭାବେ କାର୍ଯ୍ୟ କୋଟି କୋଟି ଜନସାଧାରଣଙ୍କ ପାଇଁ ଦାରିଦ୍ର୍ୟ ଦୂରୀକରଣର ଆଧାର ଭାବେ କାର୍ଯ୍ୟ କରିଛି ।
ପ୍ରଧାନମନ୍ତ୍ରୀ ଜନ ଧନ ଯୋଜନା ଯୋଗୁଁ ଅନେକ ପରିବାରର ଭବିଷ୍ୟତ ଆଜି ସୁଦୃଢ ହୋଇପାରିଛି । ହିତାଧିକାରୀମାନଙ୍କ ମଧ୍ୟରୁ ଅଧିକାଂଶ ମହିଳା ଓ ଗରିବ ଲୋକ ଗ୍ରାମାଞ୍ଚଳରେ ବାସ କରନ୍ତି । ପିଏମଜେଡିୱାଇକୁ ସଫଳ କରିବା ଦିଗରେ ଯଥେଷ୍ଟ ପରିଶ୍ରମ କରିଥିବା ସମସ୍ତଙ୍କୁ ମୁଁ ସାଧୁବାଦ ଜଣାଉଛି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ ଆସାମୀୟ ଲେଖକ ଶ୍ରୀ ଅତୁଲାନାଡା ଗୋସ୍ୱାମୀଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସାମର ବିଶିଷ୍ଟ ଲେଖକ ଶ୍ରୀ ଅତୁଲାନଡା ଗୋସ୍ୱାମୀ ଜୀଙ୍କର ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ବିଶିଷ୍ଟ ଲେଖକ ଶ୍ରୀ ଅତୁଲାନାଡା ଗୋସ୍ୱାମୀ ଜୀଙ୍କର ଦେହାନ୍ତରେ ଦୁଃଖିତ । ତାଙ୍କର କାର୍ଯ୍ୟଗୁଡିକ ବହୁ ପ୍ରଶଂସା ଲାଭ କରିଥିଲା ଏବଂ ସେମାନଙ୍କର ବିବିଧତା ଏବଂ ସମ୍ବେଦନଶୀଳତା ପାଇଁ ପ୍ରଶଂସିତ । ଇଂରାଜୀରେ ଆସାମ ସାହିତ୍ୟକୁ ଲୋକପ୍ରିୟ କରିବା ପାଇଁ ସେ ବହୁତ ଚେଷ୍ଟା କରିଥିଲେ । ତାଙ୍କ ପରିବାର ଏବଂ ପ୍ରଶଂସକଙ୍କୁ ସମବେଦନା । ଓମ୍ ଶାନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ବିସାସୋଲି ହୋଙ୍ଗୁଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ନାଗାଲ୍ୟାଣ୍ଡର ଶ୍ରୀ ବିସାସୋଲି ହୋଙ୍ଗୁଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି:
‘ଶ୍ରୀ ବିସାସୋଲି ହୋଙ୍ଗୁ ଜଣେ କଠିନ ପରିଶ୍ରମୀ ଏବଂ ସମର୍ପିତ ବ୍ୟକ୍ତି ଥିଲେ, ଯିଏକି ନାଗାଲ୍ୟାଣ୍ଡର ପ୍ରଗତି ଏବଂ ନାଗା ଲୋକଙ୍କ ସଶକ୍ତିକରଣ ଦିଗରେ ବିଶେଷ ଆଗ୍ରହୀ ଥିଲେ । ରାଜ୍ୟରେ ବିଜେପି ଦଳକୁ ସଶକ୍ତ କରିବାରେ ସେ ଉଲ୍ଲେଖନୀୟ ଭୂମିକା ଗ୍ରହଣ କରିଥିଲେ । ତାଙ୍କ ବିୟୋଗରେ ମୁଁ ମର୍ମାହତ । ତାଙ୍କ ପରିବାର ଓ ସମର୍ଥକଙ୍କ ପ୍ରତି ମୋର ସମବେଦନା । ଅମର ଆତ୍ମାର ସଦଗତି କାମନା କରୁଛି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆନ୍ଧ୍ରପ୍ରଦେଶର ଏମ୍ସ ମଙ୍ଗଳାଗିରିର ସଫଳତାକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ହିବିଭାଗ ରୋଗୀ ଚିକିତ୍ସା ସଂଖ୍ୟା ୧୦ ଲକ୍ଷ ଅତିକ୍ରମ କରିଥିବାରୁ ଆନ୍ଧ୍ରପ୍ରଦେଶର ଏମ୍ସ ମଙ୍ଗଳାଗିରିର ସଫଳତାକୁ ପ୍ରଶଂସା କରିଛନ୍ତି । ଶ୍ରୀ ମୋଦୀ ଏହା ମଧ୍ୟ ସୂଚନା ଦେଇଛନ୍ତି ଯେ ନିକଟରେ ମନ୍ କି ବାତ୍ କାର୍ଯ୍ୟକ୍ରମରେ ଏ ସଂକ୍ରାନ୍ତରେ ଆଲୋଚନା କରିଥିଲେ ଯେଉଁଥିରେ ସେ ଜଣେ ଡାକ୍ତର ଏବଂ ଟେଲି-ପରାମର୍ଶରୁ ଉପକୃତ ହୋଇଥିବା ବ୍ୟକ୍ତିଙ୍କ ସହ ଆଲୋଚନା କରିଥିଲେ ।
୧୦ଲକ୍ଷ ବର୍ହିବିଭାଗ ରୋଗୀ ପରାମର୍ଶ ଉପରେ ଆନ୍ଧ୍ରପ୍ରଦେଶର ଏମ୍ସ ମଙ୍ଗଳାଗିରିର ଏକ ଟୁଇଟର ଜବାବ ଦେଇ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଅନୁଷ୍ଠାନ ଦ୍ୱାରା ଏକ ବଡ ସଫଳତା । ସମ୍ପ୍ରତି ମନ କି ବାତ୍ କାର୍ଯ୍ୟକ୍ରମ ମଧ୍ୟରୁ ଗୋଟିଏରେ ମୁଁ ଜଣେ ଡାକ୍ତର ଏବଂ ଟେଲି ପରାମର୍ଶରୁ ଉପକୃତ ହୋଇଥିବା ବ୍ୟକ୍ତିଙ୍କ ସହ ଏ ବିଷୟରେ ଆଲୋଚନା କରିଥିଲି ।”
HS
(
ପ୍ରତିରକ୍ଷା ମନ୍ତ୍ରଣାଳୟ
ପିଏମ କେୟାର୍ସ ପାଣ୍ଠିକୁ ଗୋଟିଏ ଦିନର ଦରମା ପ୍ରଦାନ କରିବେ ପ୍ରତିରକ୍ଷା ମନ୍ତ୍ରଣାଳୟର କର୍ମଚାରୀ
500 କୋଟି ଟଙ୍କାର ଯୋଗଦାନ ରାଶି ସଂଗ୍ରହ ସମ୍ଭାବନା
କୋଭିଡ19ର ମୁକାବିଲା ଲାଗି ପ୍ରତିରକ୍ଷା ମନ୍ତ୍ରଣାଳୟର କର୍ମଚାରୀ ପିଏମ କେୟାର୍ସ ପାଣ୍ଠିକୁ ଗୋଟିଏ ଦିନର ଦରମା ପ୍ରଦାନ କରିବେ । ଏ ସଂକ୍ରାନ୍ତ ଏକ ପ୍ରସ୍ତାବକୁ ପ୍ରତିରକ୍ଷା ମନ୍ତ୍ରୀ ଶ୍ରୀ ରଜନାଥ ସିଂହ ଅନୁମୋଦନ କରିଛନ୍ତି । ପ୍ରତିରକ୍ଷା ମନ୍ତ୍ରଣାଳୟର ବିଭିନ୍ନ ଶାଖା ଯେପରିକି ସ୍ଥଳସେନା, ବାୟୁସେନା, ନୌ ସେନା ଓ ବିଭିନ୍ନ ରାଷ୍ଟ୍ରାୟତ୍ତ ଉଦ୍ୟୋଗ ଆଦିରୁ ପ୍ରାୟ 500 କୋଟି ଯୋଗଦାନ ରାଶି ସଂଗ୍ରହ ଆଶା କରାଯାଉଛି ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ଦେଶର ବିଭିନ୍ନ ସ୍ଥାନରେ ଗୃହ ମନ୍ତ୍ରଣାଳୟର ଗାଇଡଲାଇନ ଉଲ୍ଲଙ୍ଘନକୁ ନେଇ ଉଦବେଗ
• କୋଭିଡ-19କୁ ପ୍ରତିହତ କରିବା ଲାଗି ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକ ସମସ୍ତ ପଦକ୍ଷେପଗୁଡ଼ିକୁ କଡ଼ାକଡ଼ି ଭାବେ ଲାଗୁ କରିବା ଉଚିତ
• ଗାଇଡଲାଇନ ଲାଗୁ ନିମନ୍ତେ ଜରୁରି ପଦକ୍ଷେପ ନିଅନ୍ତୁ ସ୍ଥାନୀୟ ପ୍ରଶାସନ : ଗୃହ ମନ୍ତ୍ରଣାଳୟ
କୋଭିଡ-19 ସଂକ୍ରମଣକୁ ପ୍ରତିହତ କରିବା ଲାଗି ସରକାରଙ୍କ ପକ୍ଷରୁ ଜାରି ହୋଇଥିବା ଗାଇଡଲାଇନର ସମସ୍ତ ପଦକ୍ଷେପକୁ କଡ଼ାକଡ଼ି ଭାବେ ଲାଗୁ କରାଯିବା ଜରୁରି। ତେବେ ଦେଶର ବିଭିନ୍ନ ସ୍ଥାନରେ ଗୃହ ମନ୍ତ୍ରଣାଳୟ ପକ୍ଷରୁ ଜାରି ହୋଇଥିବା ଗାଇଡଲାଇନର ଉଲ୍ଲଙ୍ଘନ କରାଯାଉଥିବାର ରିପୋର୍ଟ ହସ୍ତଗତ ହୋଇଛି । ଏହାକୁ ଦୃଷ୍ଟିରେ ରଖି କେନ୍ଦ୍ର ଗୃହ ମନ୍ତ୍ରଣାଳୟ ପକ୍ଷରୁ ସମସ୍ତ ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକୁ ପତ୍ର ଲେଖାଯାଇଛି। ମନ୍ତ୍ରଣାଳୟର ଗାଇଡଲାଇନକୁ କଡ଼ାକଡ଼ି ଭାବେ ଲାଗୁ କରିବା ଲାଗି ଏଥିରେ ନିର୍ଦ୍ଦେଶ ଦିଆଯାଇଛି। ଏହାକୁ ସୁନିଶ୍ଚିତ କରିବା ନିମନ୍ତେ କେନ୍ଦ୍ର ଓ ରାଜ୍ୟ ସରକାରଙ୍କ ସମସ୍ତ କ୍ଷମତାପ୍ରାପ୍ତ କର୍ତ୍ତୃପକ୍ଷ ଜରୁରି ପଦକ୍ଷେପ ଗ୍ରହଣ କରିବା ଉଚିତ ବୋଲି ଏଥିରେ କୁହାଯାଇଛି।
ଗୃହ ମନ୍ତ୍ରଣାଳୟର ଗାଇଡଲାଇନ ଅନୁଯାୟୀ ବିଭିନ୍ନ ଜୋନ ନିର୍ଦ୍ଧାରଣ କରିବା ଏବଂ କଟକଣା ଲାଗୁ କରିବା କିମ୍ବା କଟକଣା କୋହଳ କରିବାର କ୍ଷମତା ବର୍ତ୍ତମାନ ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକୁ ପ୍ରଦାନ କରାଯାଇଛି। ସ୍ବାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ଗାଇଡଲାଇନକୁ ପାଳନ କରି କଣ୍ଟେନମେଣ୍ଟ ଜୋନ ନିର୍ଦ୍ଧାରଣ କରିବା ଏବଂ ଏହିସବୁ ଅଞ୍ଚଳରେ ଅବରୋଧ ପଦକ୍ଷେପକୁ ପ୍ରଭାବୀ ଢଙ୍ଗରେ କାର୍ଯ୍ୟକାରୀ କରିବା ଲାଗି ଗୃହମନ୍ତ୍ରଣାଳୟ ପକ୍ଷରୁ ରାଜ୍ୟ ଓ କେନ୍ଦ୍ର ସରକାରଙ୍କୁ ସୂଚୀତ କରାଯାଇଛି। ଉଲ୍ଲଙ୍ଘନ କ୍ଷେତ୍ରରେ କଠୋର କାର୍ଯ୍ୟାନୁଷ୍ଠାନ ଗ୍ରହଣ କରିବା ଲାଗି ଏଥିରେ କୁହାଯାଇଛି।
ଗୃହ ମନ୍ତ୍ରଣାଳୟ ପକ୍ଷରୁ ଜାରି ପତ୍ରରେ ରାତ୍ରିକାଳୀନ କର୍ଫ୍ୟୁକୁ କଡ଼ାକଡ଼ି ଲାଗୁ କରିବା ଲାଗି କୁହାଯାଇଛି। ସେହିପରି ସାମାଜିକ ଦୂରତା ଅବଲମ୍ବନ କରିବା ଏବଂ ସଂକ୍ରମଣ ବିପଦକୁ ଅବରୋଧ କରିବା ଦିଗରେ ପଦକ୍ଷେପ ନେବାକୁ ପରାମର୍ଶ ଦିଆଯାଇଛି। ସ୍ଥାନୀୟ ପ୍ରଶାସନ ଏସବୁ ଆଦେଶର ଅନୁପାଳନକୁ କଡ଼ାକଡ଼ି ଭାବେ ଲାଗୁ କରିବା ଉଚିତ। କୋଭିଡ-19 ମୁକାବିଲା ଲାଗି ଜାତୀୟ ସ୍ତରରେ ଜାରି ହୋଇଥିବା ନିର୍ଦ୍ଦେଶନାମାକୁ ଜିଲ୍ଲା ଓ ସ୍ଥାନୀୟ ପ୍ରଶାସନ କଡ଼ାକଡ଼ି ଲାଗୁ କରିବା ଆବଶ୍ୟକ। ଏହା ସେମାନଙ୍କର ଦାୟିତ୍ଵ । ସେହିପରି କାର୍ଯ୍ୟସ୍ଥଳୀ, ଯାନବାହନରେ ଯାତ୍ରା ଏବଂ ସର୍ବସାଧାରଣ ସ୍ଥାନରେ ଲୋକମାନେ ମାସ୍କ ପିନ୍ଧିବା, ସ୍ଵଚ୍ଛତା ଓ ପରିମଳ ପ୍ରତି ଧ୍ୟାନ ଦେବା ଆଦିକୁ ନିୟମକୁ କଡ଼ାକଡ଼ି ଭାବେ ପାଳନ କରାଯିବା ଜରୁରି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଅନ୍ନକୁ ନିଜ ଜୀବନରେ ସାମିଲ କରିବାକୁ ସମସ୍ତଙ୍କୁ ଆହ୍ୱାନ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜରୋଧା ପ୍ରତିଷ୍ଠାତା ଓ ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ନିଥିନ କାମତଙ୍କ ଟ୍ୱିଟ ଶୃଙ୍ଖଳର ଉତ୍ତରେ ଦେଇଛନ୍ତି । ଏଥିରେ ନିଥିନ କାମତ ନିଜ ଖାଦ୍ୟରେ ମିଲେଟକୁ ସାମିଲ କରିଥିବା ନେଇ ସୂଚନା ଦେଇଛନ୍ତି ।
ନିଥିନ କାମତଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଏହା ପଢି ଭଲ ଲାଗିଲା ! ଚାଲନ୍ତୁ ଆମେ ସମସ୍ତେ ଶ୍ରୀ ଅନ୍ନକୁ ନିଜ ଜୀବନରେ ସାମିଲ କରିବା ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୟନ୍ତୀ ଅବସରରେ ମୌଲାନା ଆଜାଦଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ମୌଲାନା ଆଜାଦଙ୍କୁ ତାଙ୍କ ଜୟନ୍ତୀ ଅବସରରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଏହି ଅବସରରେ ପ୍ରଧାନମନ୍ତ୍ରୀ ସ୍ୱାଧୀନତା ସଂଗ୍ରାମ ପ୍ରତି ତାଙ୍କ ଅବଦାନ ତଥା ଶିକ୍ଷା ପ୍ରତି ଥିବା ଅନୁରାଗକୁ ମଧ୍ୟ ସ୍ମରଣ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଜନ୍ମବାର୍ଷିକୀ ଅବସରରେ ମୌଲାନା ଆଜାଦଙ୍କୁ ସ୍ମରଣ କରୁଛି । ନିଜ ପାଣ୍ଡିତ୍ୟ ଓ ବୁଦ୍ଧିମତା ପାଇଁ ସେ ସର୍ବତ୍ର ସମ୍ମାନିତ । ଆମ ସ୍ୱାଧୀନତା ସଂଗ୍ରାମରେ ସେ ଆଗଧାଡିରେ ରହିବା ସହ ଅନ୍ୟ ପ୍ରମୁଖ ସ୍ୱାଧୀନତା ସଂଗ୍ରାମୀଙ୍କ ସହ ଏକାଠି କାମ କରିଥିଲେ । ଶିକ୍ଷା ପ୍ରତି ମଧ୍ୟ ସେ ଅନୁରାଗୀ ଥିଲେ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ୱାଧୀନତା ଦିବସ ଅବସରରେ ମହାତ୍ମା ଗାନ୍ଧିଙ୍କୁ ଶ୍ରଦ୍ଧାଞ୍ଜଳି ଦେଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ୱାଧୀନତା ଦିବସ ଅବସରରେ ରାଜଘାଟ ଯାଇ ଜାତିର ପିତାଙ୍କୁ ଶ୍ରଦ୍ଧାଞ୍ଜଳି ଦେଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରି କହିଛନ୍ତି,
“ରାଜଘାଟରେ ମହାତ୍ମା ଗାନ୍ଧିଙ୍କୁ ଶ୍ରଦ୍ଧାଞ୍ଜଳି ଜଣାଇଲି । ଦେଶବାସୀଙ୍କ ଆକାଂକ୍ଷା ପୂରଣ କରିବା ପାଇଁ କାମ କରିବା ବେଳେ ତାଙ୍କ ବିଚାର ଓ ଆଦର୍ଶ ଆମକୁ ମାର୍ଗଦର୍ଶନ ଦେଇଚାଲିଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହିଳାମାନଙ୍କ ନିରାପତ୍ତା ଏବଂ ମର୍ଯ୍ୟାଦା ରକ୍ଷା ଅତ୍ୟନ୍ତ ଗୁରୁତ୍ୱପୂର୍ଣ୍ଣ ବୋଲି କହିଲେ ପ୍ରଧାନମନ୍ତ୍ରୀ
ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି, ମହିଳା ସଶକ୍ତିକରଣ ଉପରେ ଧ୍ୟାନ କେନ୍ଦ୍ରୀଭୂତ କରି ରାଷ୍ଟ୍ରର ନିର୍ମାଣ ହେବା ଜରୁରୀ, ଯେଉଁଠାରେ ସମାନ ସୁଯୋଗ ଓ ଅଧିକାର ଉପରେ ଗୁରୁତ୍ୱ ଦିଆଯାଉଥିବ ।
ଏକ ଟ୍ୱିଟ ଜରିଆରେ ସେ କହିଛନ୍ତି, “ପ୍ରତ୍ୟେକ କ୍ଷେତ୍ରରେ ନାରୀ ଶକ୍ତି ନିଜର ଉତ୍କର୍ଷ ପ୍ରତିପାଦନ କରିଛି ।”
ନ୍ୟାୟିକ ବ୍ୟବସ୍ଥାର ବିଜୟ ହୋଇଛି । ମହିଳାମାନଙ୍କର ନିରାପତ୍ତା ଏବଂ ମର୍ଯ୍ୟାଦା ରକ୍ଷା ଅତ୍ୟନ୍ତ ଗୁରୁତ୍ୱପୂର୍ଣ୍ଣ ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ୟୁନିସେଫ ସହିତ କ୍ରୀଡ଼ା ଓ ଯୁବ ବ୍ୟାପାର ମନ୍ତ୍ରଣାଳୟର ସହଭାଗିତା
• ଆତ୍ମନିର୍ଭର ଭାରତ ଲକ୍ଷ୍ୟ ହାସଲ ଲାଗି ଏକ କୋଟି ଯୁବ ସ୍ୱେଚ୍ଛାସେବୀଙ୍କୁ ଏକତ୍ରିତ କରାଯିବ
• ବର୍ତ୍ତମାନର ଆହ୍ୱାନପୂର୍ଣ୍ଣ ସମୟରେ ଏହି ସହଭାଗିତା ଅତ୍ୟନ୍ତ ପ୍ରାସଙ୍ଗିକ : ଶ୍ରୀ କିରେନ ରିଜିଜୁ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ସଂକଳ୍ପ ଆତ୍ମନିର୍ଭର ଭାରତ ଦିଗରେ ଯୋଗଦାନ କରିବା ଲାଗି ସାରା ଦେଶରୁ 1 କୋଟି ଯୁବ ସ୍ୱେଚ୍ଛାସେବୀମାନଙ୍କୁ ଏକତ୍ରିତ କରାଯିବ। କେନ୍ଦ୍ର କ୍ରୀଡ଼ା ଓ ଯୁବ ବ୍ୟାପାର ମନ୍ତ୍ରୀ କିରେନ ରିଜିଜୁଙ୍କ ଉଦ୍ୟମ କ୍ରମେ ଏ ଦିଗରେ ଆଜି ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ ଗ୍ରହଣ କରାଯାଇଛି। ଏ ସଂକ୍ରାନ୍ତରେ କ୍ରୀଡ଼ା ଓ ଯୁବ ବ୍ୟାପାର ମନ୍ତ୍ରଣାଳୟ ପକ୍ଷରୁ ୟୁନିସେଫ ସହିତ ଏକ ଉଦ୍ଦେଶ୍ୟପତ୍ର ସ୍ୱାକ୍ଷର କରାଯାଇଛି। ୟୁନିସେଫ ଦ୍ୱାରା ଗଠିତ ଏକ ବହୁ ଅଂଶୀଦାର ବିଶିଷ୍ଟ ମଞ୍ଚ ‘ୟୁୱାହ’ ମନ୍ତ୍ରଣାଳୟ ସହିତ ମିଶି ଭାରତର ଯୁବପିଢ଼ିଙ୍କ ମଧ୍ୟରେ ସ୍ୱେଚ୍ଛାସେବାକୁ ପ୍ରୋତ୍ସାହନ କରିବା ଦିଗରେ କାର୍ଯ୍ୟ କରିବ। ସେମାନଙ୍କୁ ଶିକ୍ଷା ଓ ପାଠପଢ଼ା ଠାରୁ ନେଇ ଗଠନମୂଳକ କାର୍ଯ୍ୟ, ଦକ୍ଷତା ତାଲିମ ଓ ସକ୍ରିୟ ନାଗରିକରେ ପରିଣତ କରିବାରେ ମାର୍ଗଦର୍ଶନ କରିବ। ଯୁବ ବ୍ୟାପାର ସଚିବ ଶ୍ରୀମତୀ ଉଷା ଶର୍ମା ଏବଂ ଭାରତରେ ୟୁନିସେଫର ପ୍ରତିନିଧି ଡ. ୟାସ୍ମିନ ଅଲ୍ଲୀ ହକଙ୍କ ଦ୍ୱାରା ଏହି ସହଭାଗିତାର ଶୁଭାରମ୍ଭ କରାଯାଇଥିବା ବେଳେ କେନ୍ଦ୍ର ଯୁବ ବ୍ୟାପାର ଏବଂ କ୍ରୀଡ଼ା ମନ୍ତ୍ରୀ ଶ୍ରୀ କିରେନ ରିଜିଜୁ ଏହି ଅବସରରେ ଉପସ୍ଥିତ ଥିଲେ।
ଏହି ସହଭାଗିତାର ଗୁରୁତ୍ୱ ବିଷୟରେ ଉଲ୍ଲେଖ କରି ଶ୍ରୀ ରିଜିଜୁ କହିଥିଲେ ଯେ ବର୍ତ୍ତମାନର ଆହ୍ୱାନପୂର୍ଣ୍ଣ ସମୟରେ ଏହି ସହଭାଗିତା ଅତ୍ୟନ୍ତ ପ୍ରାସଙ୍ଗିକ। ଏହା ଆମର ବର୍ତ୍ତମାନର ନୀତି ଉପରେ ଅଧିକ ଜୋର ଦେବ ବୋଲି ସେ ଆଶାପ୍ରକଟ କରିଥିଲେ। ସେ ଆହୁରି କହିଥିଲେ ଯେ ପ୍ରଧାନମନ୍ତ୍ରୀ ଭାରତର ଯୁବକମାନଙ୍କ ପାଇଁ ଏକ ସ୍ପଷ୍ଟ ରୋଡମ୍ୟାପ ପ୍ରସ୍ତୁତ କରିଛନ୍ତି ଏବଂ ଆତ୍ମନିର୍ଭର ଭାରତ ନିର୍ମାଣ ଲାଗି ଆହ୍ୱାନ ଦେଇଛନ୍ତି, ଯାହାକୁ ଭାରତର ଯୁବକମାନଙ୍କୁ ଆଗେଇ ନେବାକୁ ହେବ। ଭାରତ ଏକ ଯୁବ ରାଷ୍ଟ୍ରର ଯାହାର ବିପୁଳ ଜନସଂଖ୍ୟା ରହିଛି, ଯେକୌଣସି କ୍ଷେତ୍ରରେ ଯୁବପିଢ଼ିଙ୍କ ଯୋଗଦାନ କେବଳ ଭାରତରେ ନୁହେଁ ବରଂ ସାରା ବିଶ୍ୱରେ ବ୍ୟାପକ ପ୍ରଭାବ ପକାଇବ।
ଭାରତ ସରକାର ଯୁବପିଢ଼ିଙ୍କ ମତାମତ ଏବଂ ବିଚାର ଶୁଣିବା ଲାଗି ପ୍ରତିବଦ୍ଧ। ଭାରତର ବର୍ତ୍ତମାନର ଏବଂ ଭବିଷ୍ୟତର ସମସ୍ୟା ସମାଧାନ କ୍ଷେତ୍ରରେ ଏହି ନୂତନ ବିଚାର ଅତ୍ୟନ୍ତ ଜରୁରି। ସରକାରୀ କଳ ଏବଂ ୟୁୱାହ ଭଳି ସହଯୋଗୀଙ୍କ ଜରିଆରେ ମନ୍ତ୍ରଣାଳୟ ଯୁବପିଢ଼ିଙ୍କ ମଧ୍ୟରେ ଏକ ସମ୍ପର୍କର ସେତୁ ଭାବେ କାର୍ଯ୍ୟ କରିପାରିବ ବୋଲି ଶ୍ରୀ ରିଜିଜୁ ପ୍ରକାଶ କରିଥିଲେ।
ଏହି ସହଭାଗିତା ଜରିଆରେ ଯୁବପିଢ଼ିକୁ ଉଦ୍ୟମିତା, ଦକ୍ଷତା ବିକାଶ, ଆକାଂକ୍ଷିତ ସାମାଜିକ-ଅର୍ଥନୈତିକ ସୁଯୋଗ ଉପଲବ୍ଧତା, ଯୁବପିଢ଼ିଙ୍କ ମଧ୍ୟରେ ପରିବର୍ତ୍ତନ ଆଣିବା ଏବଂ ନାଗରିକ ସହଭାଗିତାକୁ ପ୍ରୋତ୍ସାହନ, କ୍ୟାରିୟର କ୍ଷେତ୍ରରେ ମାର୍ଗଦର୍ଶନ ଓ ପରାମର୍ଶ, ନୀତି ନିର୍ଦ୍ଧାରକ ଏବଂ ଯୁବପିଢ଼ିଙ୍କ ମଧ୍ୟରେ ପ୍ରତ୍ୟକ୍ଷ ବାର୍ତ୍ତାଳାପ କ୍ଷେତ୍ରରେ ସହାୟତା, ଏନଏସଏସ, ଏନୱାଇକେଏସ କ୍ୟାଡର ଓ ସ୍ଥାୟୀ ବିକାଶ ଲକ୍ଷ୍ୟ ହାସଲ ଲାଗି ସ୍ୱେଚ୍ଛାସେବୀ କ୍ଷମତାର ଉପଯୋଗ ଆଦିକୁ ପ୍ରୋତ୍ସାହନ ଯୋଗାଇ ଦିଆଯିବ।
ରେଳ ମନ୍ତ୍ରଣାଳୟ
ଚେନାବ ନଦୀ ଉପରେ ବିଶ୍ଵର ଉଚ୍ଚତମ ରେଳ ବ୍ରିଜ ସମ୍ପର୍କରେ ପ୍ରମୁଖ ବୈଶିଷ୍ଟ୍ୟ
ମାନନୀୟ ରେଳ ମନ୍ତ୍ରୀ ଶ୍ରୀ ଅଶ୍ବିନୀ ବୈଷ୍ଣବଙ୍କ ଚେନାବ ନଦୀ ଠାରୁ ସାମ୍ବାଦିକ ମାନଙ୍କୁ ସୂଚନା I
1. ଚେନାବ ନଦୀ ଉପରେ ବହୁ ପ୍ରତୀକ୍ଷିତ 359 ମିଟର  ଉଚ୍ଚ ଓ ଦୁନିଆର ସର୍ବୋଚ୍ଚ ରେଳ ବ୍ରିଜ୍ ଟି ପ୍ୟାରିସ ର ଆଇଫେଲ ଟାୱାରଠାରୁ 35 ମିଟର ଉଚ୍ଚ ଅଟେ|
2. ଜାମ୍ମୁ କାଶ୍ମୀରର ରେସି ଜିଲ୍ଲାର ବକ୍କାଲ ଏବଂ କାସୁରୀ ମଧ୍ୟରେ ଥିବା ଆର୍କ ବ୍ରିଜ୍ ନଦୀ କୂଳଠାରୁ 1,178 ଫୁଟ ଉଚ୍ଚରେ ରହିଛି, ଯାହା କାଟ୍ରା ଠାରୁ ବାନିହାଲ ପର୍ଯ୍ୟନ୍ତ ଏକ ଗୁରୁତ୍ୱପୂର୍ଣ୍ଣ ସଂଯୋଗ ସୃଷ୍ଟି କରିଛି | ଏହା ଉଦାମପୁର-ଶ୍ରୀନଗର-ବାରାମୁଲ୍ଲା ରେଳ ଲିଙ୍କ  ର ଏକ ଅଂଶ, ଏହି ପ୍ରକଳ୍ପ ର ମୂଲ୍ୟ 35000 କୋଟି ଟଙ୍କା |
3. ବ୍ରିଜ୍ ସମସ୍ତ ବାଧ୍ୟତାମୂଳକ ପରୀକ୍ଷାରେ ଉତ୍ତୀର୍ଣ୍ଣ ହୋଇଛି |
4. ଜାମ୍ମୁ କାଶ୍ମୀରର ଲୋକମାନେ ଦୁଇ ଦଶନ୍ଧି ଅପେକ୍ଷା କରିବା ପରେ ଏହି ସେତୁ ନିର୍ମାଣ ହୋଇପାରିଛି | ପ୍ରଥମେ 2003 ରେ ଏହି ପ୍ରକଳ୍ପ ଅନୁମୋଦନ ହୋଇଥିଲା କିନ୍ତୁ ସ୍ଥିରତା ଏବଂ ନିରାପତ୍ତା ଭୟ ହେତୁ କିଛି ସମୟ ବିଳମ୍ବ ହୋଇଥିଲା। 2008 ମସିହାରେ, ସର୍ବୋଚ୍ଚ ରେଳ ସେତୁ ନିର୍ମାଣ ପାଇଁ ଚୁକ୍ତିନାମା କରାଯାଇଥିଲା |
5. କେନ୍ଦ୍ର ରେଳ, ଯୋଗାଯୋଗ ଏବଂ ସୂଚନା ପ୍ରଯୁକ୍ତିବିଦ୍ୟା ମନ୍ତ୍ରୀ ଅଶ୍ୱିନୀ ବୈଷ୍ଣବ କହିଛନ୍ତି ଯେ ଚେନାବ ରେଳ ବ୍ରିଜ ଉପରେ ସମସ୍ତ ପରୀକ୍ଷା ଚାଲିଛି ଏବଂ ସଫଳ ହୋଇଛି।ବିଶ୍ୱର ସର୍ବୋଚ୍ଚ ସେତୁର ସ୍ଥିରତା ଏବଂ ନିରାପତ୍ତା ଯାଞ୍ଚ କରିବା ପାଇଁ କରାଯାଇଥିବା ଏହି ପରୀକ୍ଷଣରେ ଉଚ୍ଚ-ବେଗ ପବନ ପରୀକ୍ଷା, ଅତ୍ୟଧିକ ତାପମାତ୍ରା ପରୀକ୍ଷା, ଭୂକମ୍ପ ପ୍ରବଣ ପରୀକ୍ଷା ଏବଂ ଜଳ ସ୍ତର ବୃଦ୍ଧି ହେତୁ ହାଇଡ୍ରୋଲୋଜିକାଲ୍ ପ୍ରଭାବ ଅନ୍ତର୍ଭୁକ୍ତ |
6. ଥରେ ସମାପ୍ତ ହେବା ପରେ, ବ୍ରିଜ୍ 260 କିଲୋମିଟର ବେଗରେ ପବନକୁ ସହ୍ୟ କରିବାକୁ ସକ୍ଷମ ହେବ ଏବଂ ଏହାର ଆୟୁ 120 ବର୍ଷ ହେବ | ସର୍ବୋଚ୍ଚ ରେଳ ସେତୁ ନିର୍ମାଣ ହେଉଛି ଭାରତର ଇତିହାସରେ ଯେକୌଣସି ରେଳ ପ୍ରକଳ୍ପର ସମ୍ମୁଖୀନ ହୋଇଥିବା ସବୁଠାରୁ ବଡ ସିଭିଲ-ଇଞ୍ଜିନିୟରିଂ ଚ୍ୟାଲେଞ୍ଜ | ଗତ ତିନିବର୍ଷ ହେଲା ଇଞ୍ଜିନିୟରମାନେ ଚେନ୍ନାବର ଉଭୟ କୂଳରେ ଦୁଇଟି ମାମୋଥ୍ କେବୁଲ୍ କ୍ରେନ୍ ସାହାଯ୍ୟରେ ଆର୍କ ନିର୍ମାଣ କରୁଛନ୍ତି |
RoW
(Visitor Counter : 60
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଜୟ ଦିବସ ଅବସରରେ ୧୯୭୧ ଯୁଦ୍ଧ ବିଜୟ ପାଇଁ ସଶସ୍ତ୍ର ବାହିନୀକୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଜୟ ଦିବସ ଅବସରରେ ସଶସ୍ତ୍ର ବାହିନୀର ସେହି ସମସ୍ତ ସାହସୀ ଯବାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି, ଯେଉଁମାନେ ୧୯୭୧ ଯୁଦ୍ଧରେ ଭାରତ ପାଇଁ ଏକ ଅବିଶ୍ୱସନୀୟ ବିଜୟ ହାସଲ କରିଥିଲେ ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ବିଜୟ ଦିବସ ଅବସରରେ ମୁଁ ସଶସ୍ତ୍ର ବାହିନୀର ସେହି ସମସ୍ତ ସାହସୀ ଯବାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛି, ଯେଉଁମାନେ ୧୯୭୧ ଯୁଦ୍ଧରେ ଭାରତ ପାଇଁ ଏକ ଅବିଶ୍ୱସନୀୟ ବିଜୟ ହାସଲ କରିଥିଲେ । ଦେଶକୁ ନିରାପଦ ତଥା ସୁରକ୍ଷିତ ରଖିବା ପାଇଁ ସଶସ୍ତ୍ର ବାହିନୀ ନିକଟରେ ଦେଶ ସର୍ବଦା ଋଣୀ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ସି ରାଜଗୋପାଲଚାରୀଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ସି ରାଜଗୋପାଳଚାରୀଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଶ୍ରୀ ସି ରାଜଗୋପାଲଚାରୀଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି । ସ୍ୱାଧୀନତା ସଂଗ୍ରାମ, ପ୍ରଶାସନିକ ତଥା ବୁଦ୍ଧିମତ୍ତା କ୍ଷେତ୍ରରେ ତାଙ୍କର ଅବଦାନ ପାଇଁ ତାଙ୍କୁ ସର୍ବଦା ସ୍ମରଣ କରାଯାଏ ।
ରାଜ୍ୟପାଳ ଜେନେରାଲ ଭାବେ ରାଜାଜୀ ଶପଥ ଗ୍ରହଣ କରିବା ଏବଂ ତାଙ୍କୁ ଭାରତ ରତ୍ନ ପ୍ରଦାନ କରାଯିବାର ବିଜ୍ଞପ୍ତିରେ ସଂକ୍ରାନ୍ତରେ ମନେ ପକାଇଥିଲେ । https://t.co/psAnq7i9bo
ରାଜଜୀ ଜଣେ ବହୁ ପ୍ରଶଂସିତ ରାଷ୍ଟ୍ରନୀତିଜ୍ଞ ଥିଲେ । ତାଙ୍କର ଜଣେ ଉତ୍ତମ ଶୁଭେଚ୍ଛୁ ଥିଲେ ସର୍ଦ୍ଦାର ପଟେଲ ।
ଏଠାରେ ଚିଠିର ଏକ ଅଂଶ ରହିଛି ଯାହାକୁ ସର୍ଦ୍ଦାର ପଟେଲ ଭାରତର ଗଭର୍ଣ୍ଣର ଜେନେରାଲ ଭାବରେ ଦାୟିତ୍ୱ ଗ୍ରହଣ କରିବା ସମୟରେ ରାଜାଜୀଙ୍କୁ ଲେଖିଥିଲେ । https://t.co/FN2N2FNAs6"
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚିପି ବିମାନବନ୍ଦର, ସିନ୍ଧୁଦର୍ଗ ଏବଂ ମୁମ୍ବାଇ ମଧ୍ୟରେ ବିମାନ ସେବା ଆରମ୍ଭ ହୋଇଥିବାରୁ ପ୍ରଧାନମନ୍ତ୍ରୀ ଖୁସି ବ୍ୟକ୍ତ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଚିପି ବିମାନବନ୍ଦର, ସିନ୍ଧୁଦର୍ଗ ଏବଂ ମୁମ୍ବାଇ ମଧ୍ୟରେ ନୂତନ ବିମାନ ସେବା ଏହି ଅଞ୍ଚଳର ପର୍ଯ୍ୟଟନ ଏବଂ ଯୋଗାଯୋଗକୁ ଏକ ଗତି ଦେବ ।
ବେସାମରିକ ବିମାନ ଚଳାଚଳ ମନ୍ତ୍ରୀ ଶ୍ରୀ ଜ୍ୟୋତିରାଦିତ୍ୟ ସିନ୍ଧିଆଙ୍କ ଏକ ଟୁଇଟକୁ ଉଦ୍ଧୃତ କରି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଆଜି କୋଙ୍କଣ ଅଞ୍ଚଳର ଲୋକଙ୍କ ପାଇଁ ଏକ ବିଶେଷ ଦିନ ଏବଂ ଏହା ନିଶ୍ଚିତ ଭାବରେ ଯୋଗାଯୋଗ ଏବଂ ପର୍ଯ୍ୟଟନ ପାଇଁ ଏକ ପ୍ରେରଣା ଦେବ ବୋଲି ସେ କହିଛନ୍ତି ।”
HS
(